
Parlamentul  României

Camera  Deputaţilor
Comisia pentru Sănătate şi Familie
                       Nr. 28/113/ 6 martie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, Raportul suplimentar la proiectul de Lege pentru aprobarea Ordonanţei de urgenţă a Guvernului nr.152/1999 privind produsele medicamentoase de uz uman, care însoţeşte Raportul nr.28/945/21 decembrie 2001.

La întocmirea Raportului suplimentar, Comisia pentru sănătate şi familie a avut în vedere amendamentele Ministerului Sănătăţii şi Familiei cuprinse în punctul de vedere al Ministerului Sănătăţii şi Familiei nr.RD/137 din 19.02.2002.

                 PREŞEDINTE,                                                  SECRETAR,

DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                              Nr. 28/113/ 6 martie 2002 
R A P O R T    S U P L I M E N T A R

asupra proiectului de Lege pentru  aprobarea Ordonanţei de urgenţă a Guvernului nr.152/1999 

privind produsele medicamentoase de uz uman


În şedinţa din 11.02.2002  plenul Camerei Deputaţilor a decis retrimiterea la comisia sesizată în fond a proiectului de Lege pentru  aprobarea Ordonanţei de urgenţă a Guvernului nr.152/1999 privind produsele medicamentoase de uz uman, pentru întocmirea unui Raport suplimentar.

 Comisia pentru sănătate şi familie, având în vedere punctul de vedere al Ministerului Sănătăţii şi Familiei, care a fost înaintat comisiei după depunerea raportului nr.28/945/21 decembrie 2001 asupra proiectului de Lege pentru aprobarea Ordonanţei de urgenţă a Guvernului nr. 152/1999 privind produsele medicamentoase de uz uman , a procedat la întocmirea Raportului suplimentar.

 Analizând punctul de vedere al Ministerului Sănătăţii şi Familiei , în şedinţa din 28.02.2001, Comisia pentru sănătate şi familie, în unanimitate, şi-a  însuşit acest punct de vedere şi a hotărât să supună spre aprobare plenului Camerei Deputaţilor Raportul suplimentar, cu următoarele amendamente:

Nr.

crt.
Articolul

( textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
____


Se propune ca pct.2,care înlocuieşte forma adoptată de comisie la poziţia 2 din raportul iniţial, să se reformuleze astfel: 

“2. Articolul 2 va avea următorul cuprins:

Art. 2. - (1) Prin produs medicamentos de uz uman, denumit în continuare produs medicamentos, se înţelege:

a) orice substanţă sau amestec de substanţe destinate tratamentului sau prevenirii bolilor la om;

b) orice substanţă sau amestec de substanţe care poate fi administrat la om, în vederea stabilirii unui diagnostic medical sau pentru refacerea, corectarea sau modificarea funcţiilor fiziologice.
(2) Prin medicament se înţelege orice produs medicamentos condiţionat într-o formă farmaceutică specifică, purtând un nume specific, prezentat într-un ambalaj specific, preparat de o entitate juridică autorizată în acest sens şi care poate fi administrat la om, după obţinerea dreptului de a fi pus pe piaţă în condiţiile prezentei legi.

(3) Prin substanţă, în înţelesul alin.(1) se înţelege orice materie, indiferent de originea sa, care poate fi umană, animală, vegetală sau chimică.

(4) Sunt incluse în categoria produselor medicamentoase:

a) produsele medicamentoase imunologice;

b) produsele medicamentoase derivate din sânge uman sau plasmă umană;

c) produse radiofarmaceutice;

d) generatorii de radionuclizi;

e) trusele (kit-urile) radionuclidice;

f) precursorii radionuclidici;

g) preparatele magistrale şi oficinale;

h) produsele medicamentoase homeopate.
(5) În înţelesul alin.(4) lit.a), prin produs medicamentos imunologic se înţelege orice produs medicamentos constituit din vaccinuri, toxine, seruri sau alergeni; vaccinurile, toxinele, serurile se referă la agenţii folosiţi pentru producerea imunităţii active, pentru diagnosticarea stării de imunitate naturală, pentru producerea imunităţii pasive; produsele alergene desemnează orice produs medicamentos folosit pentru identificarea sau inducerea unei alteraţii specifice dobândite în răspunsul imunologic la un agent alergen.

(6) În sensul alin.(4) lit.b), prin produs medicamentos derivat din sânge uman sau plasmă umană se înţelege orice produs medicamentos bazat pe constituenţi din sânge uman sau plasmă umană, care sunt preparaţi industrial de către producători publici sau privaţi, asemenea produse medicamentoase incluzând în particular albumină, factori ai coagulării şi imunoglobuline de origine umană.

(7) În înţelesul alin.(4) lit.c), prin produs radiofarmaceutic se înţelege orice produs medicamentos care, atunci când este gata pentru utilizare, conţine unul sau mai mulţi radionuclizi (izotopi radioactivi) inclusiv pentru scopuri medicale.
(8) În înţelesul alin.(4) lit.d), prin generator de radionuclizi se înţelege orice sistem care incorporează un radionuclid părinte fixat, de la care se obţine un radionuclid fiică prin eluţie sau prin orice altă metodă, folosit într-un produs radiofarmaceutic.

(9) În înţelesul alin.(4) lit.e), prin trusă (kit) radionuclidică se înţelege orice preparat care urmează să fie reconstituit sau combinat cu radionuclizi în produsul radiofarmaceutic final, în mod obişnuit anterior administrării lui.

(10) În înţelesul alin.(4) lit.f), prin precursor radionuclidic se înţelege orice alt radionuclid produs pentru radiomarcarea altei substanţe înaintea administrării la om.

(11) În înţelesul alin.(4) lit.g), prin preparate magistrale se înţeleg preparatele realizate extemporaneu în farmacie după o prescripţie medicală, destinate tratamentului individual al unui pacient.

(12) În înţelesul alin.(4) lit.g) preparatele oficinale sunt preparate realizate în farmacii sau laboratoare farmaceutice, în conformitate cu prevederile Farmacopeei Române sau cu normele tehnice avizate de autorităţile ştiinţifice în domeniu, nominalizate de Ministerul Sănătăţii şi Familiei şi în concordanţă cu un nomenclator stabilit de Ministerul Sănătăţii şi Familiei .

(13) În înţelesul alin.(4) lit.h), prin produs medicamentos homeopat se înţelege orice produs medicamentos preparat din produse, substanţe sau compoziţii, denumite stocuri homeopate, în conformitate cu procedura homeopată de preparare descrisă de către farmacopeele uzuale.

(14) Se exclud din categoria produselor medicamentoase următoarele: 

a) sângele total, plasma şi celulele sanguine de origine umană;

b) sursele radioactive închise a căror structură este astfel încât să prevină, în condiţii normale de utilizare, orice dispersie în mediu a materialelor radioactive conţinute.

Autori: Amendamente ale Ministerului Sănătăţii şi Familiei aprobate de comisie. 


Pentru definirea produselor medicamentoase de uz uman în scopul armonizării cu Directiva Uniunii Europene nr.65/65/EEC.

Idem.

Idem.

Precizarea, că produsul medicamentos devine medicament după condiţionare într-o formă farmaceutică, este prevăzută de Directiva 65/65 EEC şi este absolut necesară pentru a nu se crea confuzii în legătură cu modul de utilizare a produselor medicamentoase ( a nu se înţelege de exemplu că un tratament se poate conduce cu o substanţă ca atare, fără ca aceasta să fi fost prelucrată anterior într-o formă farmaceutică dozată şi controlată, adică într-un medicament).

Pentru definirea noţiunii de substanţă în scopul armonizării cu Directiva Uniunii Europene 65/65/EEC.

Generatorii de radionuclizi, kit-urile radionuclidice şi precursorii radionuclidici sunt produse prin prelucrarea cărora, în condiţii strict specifice medicamentelor, se realizează forme farmaceutice cu administrare injectabilă ce necesită investigaţii şi control identice cu cele de la medicamente. Aceste tipuri de preparate se încadrează în definiţia generală a produsului medicamentos conform Directivei 65/65 EEC, ca fiind produse utilizate la om în vederea stabilirii unui diagnostic.

Prin renumerotare.

Prin renumerotare.

Prin renumerotare.

Prin renumerotare.

Prin renumerotare.

Pentru definirea produselor medicamentoase de uz uman în conformitate cu Directiva Uniunii Europene nr.65/65/EEC.

Idem.

Idem.

Prin renumerotare.

Preparatele oficinale cuprind atât produsele realizate pentru a fi utilizate în farmacie la prepararea prescripţiilor magistrale, cât şi produsele elaborate în cantităţi mai mari, care se divizează în vederea folosirii directe de către pacient. Aceste din urmă preparate se pot realiza într-o farmacie, dar se pot realiza şi în laboratoare farmaceutice care produc cantităţi mai mari ce pot fi controlate fizico-chimic imediat; această practică este întâlnită şi în cadrul ţărilor din UE.

Prin renumerotare.

Prin renumerotare.



2.
___

“Art. 3. - (1) Agenţia Naţională a Medicamentului stabileşte încadrarea produselor medicamentoase, cu excepţia celor prevăzute la art. 2 alin. (2) lit. b) şi c), în funcţie de modul de eliberare, în: “

 ( text ordonanţă)


Se propune ca pct.3, care înlocuieşte forma adoptată de comisie la poziţia 5 din raportul iniţial, să se reformuleze astfel:

“3. La articolul 3, partea introductivă a alineatului (1) va avea următorul cuprins:

Art.3.- (1) Agenţia Naţională a Medicamentului stabileşte încadrarea produselor medicamentoase cu excepţia celor prevăzute la art.2 alin.(4) lit.g), în funcţie de modul de eliberare, în :”

 
S-a modificat trimiterea prin reformularea art.2 la nr.crt.2 din prezentul raport, prin renumerotare.



3.
___
“(3) Substanţele active şi auxiliare, utilizate ca materii prime, sunt autorizate de către Agenţia Naţională a Medicamentului pe baza unor reglementări proprii.”

(text ordonanţă)
După pct.7, de la poziţia 9, din raportul iniţial se introduce un nou text, ca pct.8, renumerotându-se în ordinea firească punctele din legea de aprobare, cu următorul cuprins:

“8. La articolul 8, alineatul (3) va  avea următorul cuprins:

(3) Substanţele active şi auxiliare, utilizate ca materii prime, sunt avizate de către Agenţia Naţională a Medicamentului pe baza unor reglementări proprii.”

Autori: Amendamente ale Ministerului Sănătăţii şi Familiei aprobate de comisie.
Pentru  a sublinia distincţia dintre autorizarea medicamentelor de cea a substanţelor, care urmează alte proceduri şi care, în cazul materiilor prime din import ( majoritare), reprezintă doar avizări de standarde.



4.
___

“Art.44. – Punerea pe piaţă a produselor medicamentoase fabricate în unităţile de producţie se face numai pe baza autorizaţiei de punere pe piaţă, emisă de Agenţia Naţională a Medicamentului .”

( text ordonanţă)

Se propune ca  pct.20, care înlocuieşte forma adoptată de comisie la poziţia 22 din raportul iniţial, să se reformuleze astfel:

“20. Articolul 44 va avea următorul cuprins:

Art.44. – (1) Punerea pe piaţă a produselor medicamentoase fabricate în unităţile de producţie se face numai pe baza autorizaţiei de punere pe piaţă, emisă de Agenţia Naţională a Medicamentului .

(2) Producătorii de medicamente nu pot înfiinţa farmacii şi nici nu pot deţine acţiuni sau părţi sociale la astfel de unităţi.

(3) Producătorii de medicamente nu pot deţine părţi sociale şi nu pot înfiinţa unităţi de distribuţie angro direct sau intermediat.

(4) Farmaciile, ca unităţi de desfacere cu amănuntul a medicamentelor pot funcţiona numai cu farmacist cu aviz de liberă practică; excepţie fac drogheriile şi punctele de lucru din mediu rural ale farmaciilor .”

Autori: Amendamente ale Ministerului Sănătăţii şi Familiei aprobate de comisie.


Termenul de puncte farmaceutice  a fost înlocuit cu puncte exterioare ale farmaciilor prin Ordinul ministrului sănătăţii şi familiei nr.626 din 8 octombrie 2001.



5.
___

“Art. 48. - Depozitele de produse medicamentoase trebuie să posede autorizaţie de funcţionare emisă de Ministerul Sănătăţii, eliberată pe baza raportului de inspecţie favorabil, întocmit de inspectorii din Serviciul inspecţie farmaceutică al Direcţiei farmaceutice.”

( text ordonanţă)


Se propune ca pct.23, care înlocuieşte forma adoptată de comisie la poziţia 25 din raportul iniţial, să se reformuleze astfel:

“23. Articolul 48 va avea următorul cuprins:

Art. 48. - Depozitele de produse medicamentoase trebuie să posede autorizaţie de funcţionare emisă de Ministerul Sănătăţii şi Familiei, eliberată pe baza raportului de inspecţie favorabil, întocmit de inspectorii din serviciul de inspecţie farmaceutică din Ministerul Sănătăţii şi Familiei .”

Autori: Amendamente ale Ministerului Sănătăţii şi Familiei aprobate de comisie.


Pentru a se preciza cu claritate care sunt persoanele abilitate să efectueze aceste inspecţii.

6.
Pct.9 , art.54 alin.(3) şi (4)( legea de aprobare)
“9. La articolul 54 , după alineatul (2) se introduc două noi alineate, care devin alin.(3) şi (4) cu  următorul cuprins:

(3) Pentru produsele medicamentoase prevăzute la art.3 alin.(2) lit.d) şi pentru produsele medicamentoase din grupa B de la art.3 alin.(1), medicamentele utilizate pentru tratamentul bolilor rare, denumite orfane, inscripţionarea în limba română a ambalajului nu este obligatorie.

(4)Agenţia Naţională a Medicamentului va elabora lista medicamentelor orfane.”

Se propune ca   pct.28, care înlocuieşte forma adoptată de comisie la poziţia 30 din raportul iniţial, să se reformuleze astfel:

“28. La articolul 54, după alineatul (2) se introduc două noi alineate, care devin alineatele (3) şi (4) cu următorul cuprins:

(3) Fac excepţie de la prevederile alin.(2) produsele medicamentoase orfane şi alte produse medicamentoase de uz spitalicesc pentru care necesităţile terapeutice ale României sunt mici.

(4)Ministerul Sănătăţii şi Familiei  aprobă  lista medicamentelor orfane  elaborată de Agenţia Naţională a Medicamentului “.
Autori: Amendamente ale Ministerului Sănătăţii şi Familiei aprobate de comisie.
Realizarea listei medicamentelor orfane revine Agenţiei Naţionale a Medicamentului ca instituţie subordonată Ministerului Sănătăţii şi Familiei, care colaborează direct cu comisiile de specialitate ale Ministerului Sănătăţii şi Familiei , având un Consiliu Ştiinţific aplicat pentru asemenea activităţi şi fiind nominalizat în acest sens în strategia privind Politica Naţională a Medicamentului de către experţi PHARE.



7.
___

“Art. 64. - Unităţile de producţie şi/sau de distribuţie a produselor medicamentoase trebuie să informeze Agenţia Naţională a Medicamentului şi, după caz, Ministerul Sănătăţii despre schimbările de natură să modifice termenii autorizaţiei de funcţionare, intervenite în activitatea lor.”

(text ordonanţă)
Se propune ca pct.33, care înlocuieşte forma adoptată de comisie la poziţia 35 din raportul iniţial, să se reformuleze astfel:

“33. Articolul 64 va avea următorul cuprins:

Art. 64. - Unităţile de producţie şi/sau de distribuţie a produselor medicamentoase trebuie să informeze  Ministerul Sănătăţii şi Familiei şi, după caz, Agenţia Naţională a Medicamentului despre schimbările de natură să modifice termenii autorizaţiei de funcţionare, intervenite în activitatea lor.”

Autori: Amendamente ale Ministerului Sănătăţii şi Familiei aprobate de comisie.
Anunţarea şi a Agenţiei Naţionale a Medicamentului de către producători în legătură cu modificări survenite în funcţionarea acestora, este utilă atât sub aspectul supravegherii calităţii produselor cât şi al sistemului de fabricaţie, Agenţia Naţională a Medicamentului fiind instituţia abilitată pentru emiterea certificatelor Regulilor de Bună Practică de Fabricaţie (GMP).



8.
___

“Art. 87. - Fabricarea, distribuţia, eliberarea cu amănuntul, importul, exportul, transportul în interiorul ţării al toxicelor şi stupefiantelor se fac numai pe baza unei autorizaţii speciale eliberate de Ministerul Sănătăţii.”

( text ordonanţă)
Se propune ca pct.38, care înlocuieşte forma adoptată de comisie la poziţia 40 din raportul iniţial, să se reformuleze astfel:

“38. Articolul 87 va avea următorul cuprins:

Art. 87. - Fabricarea, operaţiunile de import şi export, distribuţia către depozite şi farmacii şi eliberarea cu amănuntul a produselor stupefiante şi toxice se fac  pe baza unei autorizaţii speciale eliberate de Ministerul Sănătăţii şi Familiei.”

Autori: Amendamente ale Ministerului Sănătăţii şi Familiei aprobate de comisie.


Psihotropele fac parte din categoria substanţelor toxice.



9.
___

“Art. 91. - Importul şi exportul produselor medicamentoase se realizează în conformitate cu legislaţia în vigoare şi cu avizul Ministerului Sănătăţii.”

( text ordonanţă)
Se propune ca pct.39, care înlocuieşte forma adoptată de comisie la poziţia 41 din raportul iniţial, să se reformuleze astfel:

“39. Articolul 91 va avea următorul cuprins:

Art. 91. - Importul şi exportul produselor medicamentoase , cu excepţia celor prevăzute la art.2 alin.(4) lit.g), se realizează în conformitate cu legislaţia în vigoare şi cu avizul Ministerului Sănătăţii şi Familiei .”


Prin renumerotare.

10.
___

“Art. 92. - Pot fi importate numai produsele medicamentoase care au autorizaţia de punere pe piaţă, eliberată de Agenţia Naţională a Medicamentului.”

(text ordonanţă)
Se propune ca pct.40, care înlocuieşte forma adoptată de comisie la poziţia 42 din raportul iniţial, să se reformuleze astfel:

“40. Articolul 92 va avea următorul cuprins:

Art. 92. - Pot fi importate numai produsele medicamentoase , cu excepţia celor prevăzute la art.2 alin.(4) lit.g), care au autorizaţia de punere pe piaţă, eliberată de Agenţia Naţională a Medicamentului.”


Prin renumerotare.

11.
___

“Art. 95. - Ministerul Sănătăţii stabileşte preţurile produselor medicamentoase din import şi din ţară.”

( text ordonanţă)
Se propune ca pct.42, care înlocuieşte forma adoptată de comisie la poziţia 44 din raportul iniţial , să se reformuleze astfel:

“42. Articolul 95 va avea următorul cuprins:

Art. 95. - Ministerul Sănătăţii şi Familiei stabileşte şi avizează preţurile medicamentelor din import şi din ţară, cu excepţia medicamentelor care se eliberează fără prescripţie medicală (OTC).”

Autori: Amendamente ale Ministerului Sănătăţii şi Familiei aprobate de comisie.


Ministerul Sănătăţii şi Familiei este responsabil de politica medicamentului   din România, preţul  medicamentelor  fiind parte din această politică.

12.
Pct.13, art.109 alin.(1) ( legea de aprobare)

“13. La articolul 109, alineatul (1) va avea următorul cuprins:

(1) În toate unităţile de fabricaţie se vor implementa Regulile de bună practică de fabricaţie, astfel încât aceste unităţi să le îndeplinească până la data de 31 decembrie 2001.”


Se propune ca pct.50, care înlocuieşte forma adoptată de comisie la poziţia 52 din raportul iniţial, să se reformuleze astfel:

“50. La articolul 109, alineatul (1) va avea următorul cuprins:

“Art.109 - (1) În toate unităţile de fabricaţie se vor implementa Regulile de bună practică de fabricaţie, astfel încât aceste unităţi să le îndeplinească până la data de  31 decembrie 2003.”

Autori: Amendamente ale Ministerului Sănătăţii şi Familiei aprobate de comisie.


Stadiul actual de implementare a Regulilor de bună practică de fabricaţie dovedeşte că numai 14 % din numărul total de 90 de producători români se apropie de gradul de implementare care ar avea, ca finalitate, certificarea îndeplinirii Regulilor de bună practică de fabricaţie.

Aplicarea la 31.12.2001 a prevederilor art.109 alin.(1) din Ordonanţa de urgenţă a Guvernului nr. 152/1999 modificată de Ordonanţa de urgenţă a Guvernului nr. 220/2000 ar avea drept consecinţă încetarea activităţii de producţie a majorităţii producătorilor români, ceea ce ar conduce la lipsa medicamentelor româneşti utilizate în terapeutică.



În cursul dezbaterilor  în comisie, următoarele amendamente ale Ministerului Sănătăţii şi Familiei au fost retrase de iniţiator:

Nr.

crt.
Articolul

( textul iniţial)
Amendamentul propus

şi autorul acestuia
Motivare

0.
1.
2.
3.

1.
___
Ministerul Sănătăţii şi Familiei propune ca, la art.3 – 7, 9, 10, 13, 16-18, 22, 23, 26, 28, 29, 31, 44, 45, 47, 54-56, 65, 66, 74, 78, 79, 92, 94, 99 şi lit.c) a art.100, ultimele sintagme, sintagma “produse medicamentoase” se înlocuieşte cu sintagma “medicamente”.


Pentru utilizarea în textele respective a termenului potrivit.

2.
___

“Art.8. – (1) Sunt exceptate de la prevederile art.6 următoarele produse medicamentoase:”

(text ordonanţă)
Ministerul Sănătăţii şi Familiei propune ca după pct.5 de la poziţia 7 din raportul iniţial, să se introducă un nou text, ca pct.6, renumerotându-se în ordinea firească punctele din legea de aprobare, cu următorul cuprins:

“6. La articolul 8, partea introductivă a alineatului (1) va avea următorul cuprins:

Art.8. – (1) Sunt exceptate de la prevederile art.6 următoarele medicamente şi produse medicamentoase:”
Pentru a fi în concordanţă cu definiţia medicamentului de la art.2 şi pentru a putea permite exceptarea materiilor prime prezentate la art.8, care sunt produse medicamentoase  şi sunt avizate de Agenţia Naţională a Medicamentului prin reglementări proprii.



3.
___

“(3)  Dovada competenţelor necesare, în cazul persoanei responsabile cu activitatea de distribuţie, constă în diplomă de licenţă în farmacie sau economie, obţinută în urma absolvirii studiilor universitare, studii postuniversitare de specializare în activitatea de marketing şi cel puţin 2 ani de experienţă practică în domeniul farmaceutic.”

( text ordonanţă)


Ministerul Sănătăţii şi Familiei propune ca pct.15, de la poziţia 17 din raportul iniţial,  să se elimine.
Se susţine textul art.36 alin.(3) din ordonanţă deoarece studiile postuniversitare de specializare în activitatea de marketing precum şi experienţa de cel puţin 2 ani în domeniu sunt condiţii esenţiale pentru acordarea responsabilităţii în activitatea de distribuţie a produselor medicamentoase farmaciştilor şi economiştilor, celelalte profesii nu au competenţe în domeniul distribuţiei.



4.
___

“Art. 40. -  (1) Unităţile de producţie a produselor medicamentoase trebuie să dispună de laborator propriu de control al calităţii pentru controlul materiilor prime, ambalajelor, controlul interfazic şi pentru controlul produsului finit.

(2) Pentru testări speciale controlul produsului medicamentos poate fi realizat pe bază de contract, în afara locului de producţie, în unităţi de control autorizate de Agenţia Naţională a Medicamentului.”

( text ordonanţă)

___


Ministerul Sănătăţii şi Familiei propune ca pct.18, care înlocuieşte forma adoptată de comisie de la poziţia 20 din raportul iniţial, să se reformuleze astfel:

“18. Articolul 40 va avea următorul cuprins:

Art.40. - (1) Unităţile de producţie a produselor medicamentoase trebuie să dispună de laborator propriu de control al calităţii pentru controlul materiilor prime, adjuvanţilor, ambalajelor, controlul interfazic şi al produsului finit.

(2) Pentru testări speciale controlul produsului medicamentos poate fi realizat pe bază de contract, în afara locului de producţie, în laboratoarele de control ale unor unităţi specializate ce întrunesc condiţiile impuse de legislaţia în vigoare.

(3) Laboratoarele farmaceutice vor dispune de laborator propriu de control fizico-chimic.”

Şi materiile auxiliare sau adjuvanţii sunt tot materii prime. În vederea obţinerii Certificatului RBPF unitatea de producţie trebuie să dispună de laborator propriu, chiar şi atunci când se aprovizionează cu materii prime care au buletine de analiză emise de Agenţia Naţională a Medicamentului. 

Agenţia Naţională a Medicamentului are ca sarcină supravegherea calităţii produselor şi nu prestarea de servicii pentru diverşi agenţi economici.

Testările speciale se fac foarte rar şi sunt foarte costisitoare sub raportul echipamentului, ceea ce nu justifică investiţia producătorului pentru achiziţionarea acestor aparate de control. Astfel de echipamente se pot afla în dotarea unor instituţii a căror activitate nu se află sub incidenţa de autoritate a Agenţiei Naţionale a Medicamentului .

Preparatele oficinale, care vor fi elaborate în laboratoare farmaceutice, în conformitate cu motivaţia de la art.2, nu sunt din categoria celor care necesită control microbiologic.



5.
___

“Art.44. – Punerea pe piaţă a produselor medicamentoase fabricate în unităţile de producţie se face numai pe baza autorizaţiei de punere pe piaţă, emisă de Agenţia Naţională a Medicamentului .”

( text ordonanţă)
Ministerul Sănătăţii şi Familiei propune  ca pct.20, de la poziţia 22 din raportul iniţial,  să se elimine.
Se susţine textul art.44 din ordonanţă deoarece se defineşte actul de punere pe piaţă a unui medicament strict condiţionat de autorizaţia de punere pe piaţă emisă de Agenţia Naţională a Medicamentului. 



6.
___

“Art. 45. - Distribuţia produselor medicamentoase constă în transferul produselor medicamentoase de la unitatea de producţie la consumatorul final, incluzând distribuţia angro şi eliberarea cu amănuntul a acestora.”

( text ordonanţă)


Ministerul Sănătăţii şi Familiei propune ca pct.21, care  înlocuieşte forma adoptată de comisie la poziţia 23 din raportul iniţial, să se reformuleze astfel:

“21. Articolul 45 va avea următorul cuprins:

Art. 45. – (1) Distribuţia produselor medicamentoase constă în transferul acestora de la unitatea de producţie la consumatorul final, incluzând activităţile de procurare, stocare, supraveghere a calităţii şi de difuzare.

(2) Distribuţia produselor medicamentoase de la nivelul depozitelor se face numai către unităţile farmaceutice autorizate de Ministerul Sănătăţii şi Familiei în condiţiile legii; este interzisă eliberarea cu amănuntul a produselor medicamentoase la nivelul depozitelor.

(3) Producătorii de medicamente şi distribuitorii transmit Ministerului Sănătăţii şi Familiei lista tuturor produselor medicamentoase fabricate, respectiv distribuite; forma şi conţinutul furnizării datelor se stabilesc prin ordin al ministrului sănătăţii şi familiei.

(4) Distribuţia produselor medicamentoase de uz uman se face numai prin unităţi care au autorizaţie de funcţionare eliberată de Ministerul Sănătăţii şi Familiei .

(5) Eliberarea cu amănuntul a produselor medicamentoase se face numai de către unităţile farmaceutice, farmacii şi drogherii, autorizate de către Ministerul Sănătăţii şi Familiei .

(6) Drogheriile pot funcţiona cu asistenţi de farmacie cu aviz de liberă practică.

(7) Producătorii de medicamente nu pot înfiinţa farmacii şi nici nu pot deţine acţiuni sau părţi sociale la astfel de unităţi.

(8) Producătorii de medicamente nu pot deţine părţi sociale şi nu pot înfiinţa unităţi de distribuţie angro direct sau intermediat.

(9) Farmaciile ca unităţi de desfacere cu amănuntul a medicamentelor pot funcţiona numai cu farmacist cu aviz de liberă practică; excepţie fac drogheriile.”


Alin.(2), (3) şi (4) din forma adoptată de comisie la pct.20 la poziţia 22 din raportul iniţial fac obiectul art.45 privind actul de distribuţie. Prezenta ordonanţă nu defineşte punctul farmaceutic din mediul rural a cărui existenţă a fost înlocuită cu drogheria.



7.
___

“Art.46. - (1) Distribuţia angro a produselor medicamentoase include activităţile de procurare, stocare, supraveghere a calităţii şi de difuzare.

(2) Distribuţia produselor medicamentoase de la nivelul depozitelor se face numai către unităţile farmaceutice autorizate de Ministerul Sănătăţii în condiţiile prezentei ordonanţe de urgenţă. Este interzisă eliberarea cu amănuntul a produselor medicamentoase la nivelul depozitelor.”

( text ordonanţă)


Ministerul Sănătăţii şi Familiei propune ca pct.22, care  înlocuieşte forma adoptată de comisie la poziţia 24 din raportul iniţial, să se reformuleze astfel:

“22. Articolul 46 va avea următorul cuprins:
Art.46. – (1) Distribuţia en gros a produselor medicamentoase se realizează de către depozitele farmaceutice şi include activităţile de aprovizionare, depozitare, supravegherea calităţii şi livrare, fiind interzisă activitatea de eliberare a acestora către public, respectiv en detail.

(2) Eliberarea en detail a medicamentelor se face numai prin farmacii şi drogherii autorizate de funcţionare de către Ministerul Sănătăţii şi Familiei .”


Ţinând cont că art.45 defineşte în general actul de distribuţie, un articol separat este necesar pentru a defini specific cele 2 etape de distribuţie en gros şi en detail, care se desfăşoară pe bază de reglementări speciale şi distincte. 



8.
___

“Art.49. - (2) Unităţile de producţie a produselor medicamentoase, persoane juridice române, pot distribui numai produsele proprii şi numai depozitelor de produse medicamentoase.”

(text ordonanţă)
Ministerul Sănătăţii şi Familiei propune ca pct.24, de la poziţia 26 din raportul iniţial,  să se elimine.
Se propune art.49 alin.(2) din ordonanţă pentru a delimita clar faptul că singurele unităţi care se pot aproviziona direct de la producători sunt spitalele.



9.
Pct.9, art.54 alin.(3) şi (4) ( legea de aprobare)

“9. La articolul 54 , după alineatul (2) se introduc două noi alineate, care devin alin.(3) şi (4) cu  următorul cuprins:

(3) Pentru produsele medicamentoase prevăzute la art.3 alin.(2) lit.d) şi pentru produsele medicamentoase din grupa B de la art.3 alin.(1), medicamentele utilizate pentru tratamentul bolilor rare, denumite orfane, inscripţionarea în limba română a ambalajului nu este obligatorie.

(4)Agenţia Naţională a Medicamentului va elabora lista medicamentelor orfane.”

Ministerul Sănătăţii şi Familiei propune ca pct.28, care înlocuieşte forma adoptată de comisie la poziţia 30 din raportul iniţial, să se reformuleze astfel:

“28. La articolul 54 , după alineatul (2) se introduc două noi alineate, care devin alineatele (3) şi (4) cu  următorul cuprins:

(3) Fac excepţie de la prevederile alin.(2) medicamentele orfane şi alte medicamente de uz spitalicesc pentru care necesităţile terapeutice ale României sunt mici.
(4) Agenţia Naţională a Medicamentului va stabili lista medicamentelor orfane.”


Realizarea listei de medicamente orfane revine Agenţiei Naţionale a Medicamentului, ca instituţie subordonată Ministerului Sănătăţii şi Familiei, care colaborează direct cu comisiile de specialitate ale Ministerului Sănătăţii şi Familiei, având un Consiliu Ştiinţific aplicat pentru asemenea activităţi.



10.
___

“Art. 56.- Agenţia Naţională a Medicamentului elaborează norme proprii privind publicitatea produselor medicamentoase şi aprobă materialul publicitar şi modul de difuzare a acestuia.”
( text ordonanţă)
Ministerul Sănătăţii şi Familiei propune ca pct.30, de la poziţia 32 din raportul iniţial,  să se elimine.
Se susţine textul art.56 din ordonanţă, deoarece publicitatea la medicamente este prevăzută distinct de Directiva 92/28 EEC.



11.
___

“Art.62. - (1) În cadrul activităţii de supraveghere inspectorii pot preleva probe conform prevederilor cuprinse în normele Agenţiei Naţionale a  Medicamentului.”

(text ordonanţă)
Ministerul Sănătăţii şi Familiei propune ca pct.32 de la poziţia 34, care înlocuieşte forma adoptată de comisie din raportul iniţial , să se reformuleze astfel:

“32. La articolul 62, alineatul (1) va avea următorul cuprins:

Art.62. – (1) În cadrul activităţii de supraveghere inspectorii de specialitate din Ministerul Sănătăţii şi Familiei şi Agenţia Naţională a Medicamentului  pot preleva probe conform prevederilor cuprinse în normele Agenţiei Naţionale a Medicamentului .”


Agenţia Naţională a Medicamentului este autoritatea competentă în domeniul supravegherii calităţii medicamentului.



12.
___

“Art. 68. - Agenţia Naţională a Medicamentului evaluează rapoartele privind reacţiile adverse şi propune sau dispune măsurile administrative necesare.”

(text ordonanţă)
Ministerul Sănătăţii şi Familiei ca pct.34, de la poziţia 36 din raportul iniţial, să se elimine.
Se susţine textul art.68 din ordonanţă deoarece, potrivit Directivei 75/310 EEC privind Farmacovigilenţa, Agenţiei Naţionale a Medicamentului îi revin sarcini precise şi directe privind luarea de măsuri cu caracter administrativ specifice acestei activităţi.



13.
___

“Art. 71. - Agenţia Naţională a Medicamentului analizează reclamaţiile privind deficienţele de calitate şi propune sau dispune măsurile administrative necesare.”

(text ordonanţă)
Ministerul Sănătăţii şi Familiei propune ca pct.35, de la poziţia 37 din raportul iniţial,  să se elimine.
Agenţia Naţională a Medicamentului are ca sarcină directă supravegherea calităţii medicamentului, care include, în cazurile în care se impune luarea de măsuri imediate, de sancţionare , corectare sau propunerea de măsuri de remediere.



14.
Pct.12, art.108 alin.(2) ( legea de aprobare)

“12. La articolul 108, alineatul (2) va avea următorul cuprins:

(2) Cheltuielile necesare efectuării inspecţiilor în comun de Ministerul Sănătăţii şi Agenţia Naţională a Medicamentului, în vederea acordării autorizaţiilor de funcţionare, sunt suportate de Ministerul Sănătăţii.”

Ministerul Sănătăţii şi Familiei propune ca pct.12 devenit pct.49, de la poziţia 51 din raportul iniţial,  să se elimine.
Se propune textul art.108 alin.(2) din ordonanţă deoarece, inspecţia de evaluare a implementării Regulilor de Bună Practică de Fabricaţie şi acordării Certificatului de bună practică de fabricaţie şi de laborator este o activitate specifică Agenţiei Naţionale a Medicamentului . Nu se poate confunda acordarea standardului de performanţă ( GMP) cu autorizarea de funcţionare.

